Puuteekraaniga telefonid on funktsionaalsed ning mugavad, mistõttu on nad nii populaarseks saanud. Sellegipoolest on seadmete ekraan üsna õrn. Hooletu kasutamise korral puutub kasutaja kokku tihti esineva probleemiga, milleks on seadme ekraanil tekkivad praod. Kaitsekiled ning -klaasid ennetavad katkiminekut, kuid 100%-list garantiid nad ei anna.
Ekraanivahetus on kõige nõutum teenus teenindustes. Juhtub nii, et kahjustada saab ainult väline puuteekraani klaas, kuid ekraan toimib edasi. Mõned nutitelefonide mudelid on sellise ülesehitusega, et on võimalik ainult puuteekraani vahetada. Uus klaas paigaldatakse spetsiaalse aparaadiga.
Vahel ekraan ise lakkab töötamast, mille tulemusel ei ole ekraanil pilti. Sellisel juhul on tarvis kogu moodulit asendada. Mõningates nutitelefonide mudelites vahetatakse puutesensorit ning ekraani üksnes komplektina. Kukkudes võivad ka telefoni mikroskeemid kahjustada saada. Kui seade ei ole lüüa saanud, ekraanil ei esine mõrasid, kuid puutesensor ei reageeri puudutustele või täidab valesti käske, siis kõrvaldatakse probleem uuendamise või seadete alghäälestamisega.